《次范益谦迁居九江经过上饶见赠韵》
宋代·曾几

君为九江行，意有风雨快。
维舟玉溪畔，未割故人爱。
停杯一问我，请以所闻对。
九江万事好，赏咏看前辈。
岩岩匡俗庐，顶踵极高大。
其中藏曲折，愿铁遗琐碎。
烟波湓浦游，风月庾楼会。
以兹供笔砚，安得有芜累。
矧君著幽禅，直欲入三昧。
饱参山南北，毋问人显晦。
归来亦何云，圣处果何在。
要知方策间，即有文字外。
我今如是说，初不堕荒怪。
屋漏实临之，斯言尚无愧。

作者简介：曾几（1085--1166）中国南宋诗人。字吉甫，自号茶山居士。其先赣州（今江西赣县）人，徙居河南府（今河南洛阳）。历任江西、浙西提刑、秘书少监、礼部侍郎。曾几学识渊博，勤于政事。他的学生陆游替他作《墓志铭》，称他“治经学道之余，发于文章，雅正纯粹，而诗尤工。”后人将其列入江西诗派。其诗多属抒情遣兴、唱酬题赠之作，闲雅清淡。五、七言律诗讲究对仗自然，气韵疏畅。古体如《赠空上人》，近体诗如《南山除夜》等，均见功力。所著《易释象》及文集已佚。《四库全书》有《茶山集》8卷，辑自《永乐大典》。